《九日饮延平萧氏庄》
明代·郑善夫

省郎园林秋色深，今日何日此登临。回溪鱼雁各自适，细路藤竹纷交侵。

可怜风草四方动，不废瓶罂终日斟。满插茱萸应佳节，时危岁华容易阴。

作者简介：（1485—1523）福建闽县人，字继之，号少谷。弘治十八年进士。授户部主事，榷税浒墅。愤嬖幸用事，弃官归。正德中，起礼部主事，进员外郎。谏南巡，受廷杖，力请归。嘉靖初，以荐起为南京吏部郎中，途中病死。工画善诗。有《少谷集》、《经世要谈》。